Drie geskors oor 'reusebedrog' by Jhb-mark | Maroela Media
Drie geskors oor 'reusebedrog' by Jhb-mark
Die Johannesburgse Varsproduktemark. Foto: Google Maps
Grootskaalse korrupsie, bedrog en diefstal van meer as R7,5 miljoen is by die Johannesburgse Varsproduktemark aan die lig gebring.
Herman Mashaba, burgemeester van Johannesburg, het gesê die aktiwiteite het aan die lig gekom in genl. Shadrack Sibiya, hoof van die stad se teenkorrupsie-eenheid, se verslag ná 'n ondersoek na die bewerings.
Volgens Mashaba maak die verslag melding van hoe drie beamptes by die mark en 'n aantal verskaffers die stad bedrieg het deur die bedrae van verskeie goedere verkeerdelik deur te gee via die mark se verkrygingsprosedures.
"Een so 'n geval het die stad se inwoners R1 863 876 uit die sak gejaag. In nog 'n geval het die stad meer as R5 miljoen te veel betaal aan 'n verskaffer. Ons het 'n saak van bedrog, diefstal en korrupsie by die Valke aanhangig gemaak teen die betrokke beamptes."
Volgens Mashaba is die drie beamptes wat by die voorval betrek word, geskors hangende die uitkoms van alle ondersoeke na die voorval. Hulle verwag om binnekort mense wat by die voorval betrek word in hegtenis te neem.
Joernalis in sop oor 'rassistiese' Facebook-inskrywing
Hoof wat kind glo aanrand nog nie aangekla
WitBlits · 2 jaar gelede
So ry die trein, so ry die trein, die Zumpi se soustrein ……………….!!!!!
HOPELIK ONTSPOOR HIERDIE EEN SOMMER GOU-GOU!
Goa ya katse · 2 jaar gelede
Bate beslaglegging afdeling van SAPD hier kom ons.
Groot oë · 2 jaar gelede
Ek sit met groot oë, die tipe goed begin alledaags raak, dit is hoekom daar nerens geen geld vir verbeterings is nie. Herman Mashaba & Valke, maak skoon die gemors en baie geluk, goeie werk. Neem hul net vinnig in hegtenis, sodat hul nie dalk vlug nie. Met al daai geld maklik.
Geskors? Nie GEFIRE nie? Nie in hegtenis geneem nie? Op vrye voet om iewers anders NOG te steel en daatmee ook weg te kom! Ergste is: díe is wat ons van te hore kom. Sidder om te dink wat nie uitgevang word nie en bloot aanhou.
thelsa · 2 jaar gelede
In die nuwe SA moet jy nie iemand enigsins wat met finansiële tipe transaksie te doen het, verantwoordelik maak nie. Die beginsel van etiek en eerlikheid is nog heeltemal 'n vreemde begrip vir die nuw Suid Afrika.